แคดดี้สนามกอล์ฟ ปิดถนนประท้วงกว่า 400 คน ให้ปลด หรือ ย้ายผู้จัดการ 
แคดดี้ สนามกอล์ฟบางพระ คลับ ปิดถนน รวมตัวประท้วงกว่า 400 คน หวังให้ปลดหรือย้ายผู้จัดการ ทันที เหตุ เพิ่งย้ายมาไม่ถึง 1เดือนครึ่ง เอาแต่สร้างปัญหา ใช้วาจาไม่สุภาพ  ไม่พอใจก็ให้ออกอย่างเดียว ผู้บริหารรับเรื่อง นัด 25มิ.ย.หารือแก้ ,วันที่ 22 มิ.ย. ที่บริเวณทางเข้าสนามกอล์ฟ บางพระ คลับ เลขที่ 45 ม.6 ต.บางพระ อ.ศรีราชา จ.ชลบุรี ได้มีบรรดากลุ่มพนักงานแคดดี้ กว่า 300 คน และพนักงานสำนักงาน อีก 150 คน ได้พากันเดินทางมารวมตัวประท้วงผู้บริหาร ด้วยการปิดถนนทางเข้า สนามกอล์ฟฯ โดยไม่ยอมให้รถยนต์ของลูกค้าที่มาใช้บริการและรถเจ้าหน้าที่ผ่านเข้าออกแต่อย่างใด,โดยกลุ่มที่พากันมาประท้วงปิดถนนทางเข้าในครั้งนี้ ต่างให้เหตุผลและยื่นข้อเรียกร้อง ให้ย้ายหรือปลดผู้บริหารระดับผู้จัดการสนามกอล์ฟออกไปจากพื้นที่ โดยกลุ่มผู้ประท้วงให้เหตุผลว่า ผู้จัดการสนามกอล์ฟคนปัจจุบัน ใช้คำพูดดูถูกเหยียดหยาม ไม่ให้เกียรติลูกผู้หญิงเพศแม่ ซึ่งเป็นพนักงานระดับล่าง รวมทั้งการลงโทษให้พนักงานแค๊ตดี้ พักงาน และ ออกจากงานโดยไม่มีเหตุผล ห้ามไม่ให้รับประทานอาหารกลางวัน ใช้อารมณ์ของตัวเองเป็นที่ตั้ง ไม่มีหลักการและกฎเกณฑ์ที่แน่นอนในการบริหารพนักงานแต่อย่างใด จึงทำให้กลุ่มพนักงานที่ส่วนใหญ่เป็นสุภาพสตรี ต่างแสดงความไม่พอใจ จึงได้พากันออกมาชุมนุมประท้วงเพื่อเรียกร้องให้ผู้บริหารระดับสูง สั่งปลดหรือย้ายผู้จัดการท่านนี้ออกไปจากพื้นที่,ซึ่งสถานการณ์เป็นไปด้วยความตึงเครียด ผู้ประท้วงต่างตะโกนเรียกร้องให้ปลด(นายเอ นามสมมุติ)ผู้จัดการสนามกอล์ฟทันที  ในขณะเดียวกัน ก็ได้มีนายนิติ วิวัฒน์วานิช นายอำเภอศรีราชา น.ส.นริศรา ทิพยางกูร ปลัดฝ่ายความมั่งคง อำเภอศรีราชา พ.ต.อ.เรืองศักดิ์ บังแดง ผกก.สภ.ศรีราชา นายสมศักดิ์ เกตุวัตถา นายก องค์การบริหารส่วนตำบลบางพระ, นายสมเจตน์ เกตุวัตถา นายกเทศมนตรีตำบลบางพระ, และเจ้าหน้าที่ ที่เกี่ยวข้อง ได้ร่วมกันลงพื้นที่เพื่อหาข้อยุติการประท้วงในครั้งนี้,ด้านกลุ่มผู้ประท้วง กล่าวอีกว่า สำหรับ นายเอ ผู้จัดการสนามกอล์ฟฯ คนปัจจุบันนี้ ที่เพิ่งมารับตำแหน่งได้ไม่ถึง 1 เดือนครึ่ง สร้างแต่ปัญหา ใช้วาจาไม่สุภาพกับพนักงานเจ้าหน้าที่มาโดยตลอด ใช้พนักงานยังกับทาส ไม่พอใจก็ให้พักงาน ไม่พอใจก็ให้ออก โดยที่ไม่มีการว่ากล่าวตักเตือน หรือแจ้งเหตุผลให้พวกตนได้รับรู้แต่อย่างใด จึงทำให้พวกตนมีความกดดันอย่างมาก จึงได้พากันมาชุมนุมเพื่อเรียกร้องให้ผู้บริหารระดับสูง ได้ลงมาดู ลงมาตรวจสอบพฤติกรรมของผู้จัดการว่าเป็นอย่างไร แต่ถึงอย่างไร พวกตนซึ่งเป็นคนในพื้นที่ทั้งสิ้นกว่า 450 คน ต่างก็ยืนยันเป็นเสียงเดียวกันว่า ต้องปลด หรือ ย้ายผู้จัดการออกไปจากพื้นที่สถานเดียว ไม่เช่นนั้น จะไม่รับรองความปลอดภัยในตัวของผู้จัดการดังกล่าว,ซึ่งผลการเจรจาข้อเรียกร้องของกลุ่มพนักงานแคดดี้ กว่า 300 คน และพนักงานสำนักงาน อีก 150 คน ทางคณะผู้บริหารสนามกอล์ฟ ดังกล่าวได้รับเรื่องไปแล้ว และจะมีการพิจารณา หาข้อยุติ ในวันจันทร์ ที่ 25 มิถุนายน โดยมีเจ้าหน้าที่รัฐเป็นตัวกลางในการเจรจา อย่างใกล้ชิด
แคดดี้สนามกอล์ฟบางพระ คลับ ปิดถนน รวมตัวประท้วงกว่า 400 คน หวังให้ปลดหรือย้ายผู้จัดการ ทันที เหตุ เพิ่งย้ายมาไม่ถึง 1เดือนครึ่ง เอาแต่สร้างปัญหา ใช้วาจาไม่สุภาพ  ไม่พอใจก็ให้ออกอย่างเดียว 
แคดดี้,สนามกอล์ฟบางพระ,ประท้วง,ผู้จัดการสนามกอล์ฟ,ชลบุรี,ข่าวทั่วไป